**Bygningskultur Foreningen i Lyngby-Taarbæk**

**Til ejerne af Fuursø-Møllestrøms I/S**

Lyngby-Taarbæk Kommune

Nationalmuseet

Naturstyrelsen

Nymølle APS

Strandmøllen A/S

04 april 2022.

**Vedrørende Møllehuset i Frederiksdal**

Bygningskultur Foreningen i Lyngby-Taarbæk har bemærket, at Møllehuset i Frederiksdal har stået ubenyttet i flere år og at både huset og omgivelserne fremstår som misligholdte i kulturmiljøet Frederiksdal.

Møllehuset er udpeget som bevaringsværdig i Lyngby-Taarbæk Kommunes kommuneplan med en bevaringsværdi på 3 på grund af sin betydning for miljøet og sin historie, og med en særlig høj kulturhistorisk bevaringsværdi på 2 som beboelsesbygning til møllen og som del af Mølleåens historie

**Møllehusets forhistorie:**

Møllehuset blev opført i 1877 som bolig for mølleren på Frederiksdal Mølle. I 1887 blev Frederiksdal Mølle nedlagt for at give plads til et stemmeværk, der skulle gøre det muligt at anvende Furesøens vand til etablering af oversvømmelsesområder fra Øresund i øst til Kagså bassinet i vest.

Fuursø-Møllestrøm I/S har i over 50 år udlejet Møllehuset til Trelleborg Helårshuse, men i 2014 konstaterede lejeren et voldsomt skimmelsvampeangreb i huset. Da skimmelsvampeproblemet ikke blev løst, besluttede Trelleborg Helårshuse at opsige lejemålet og fraflytte Frederiksdal i 2019. Siden da har Møllehuset stået tomt.

**Møllehusets fremtid**

Bygningskultur Foreningen er bekymret for Møllehusets fremtid på grund af den manglende vedligeholdelse og anvendelse.

Bygningskultur Foreningen anmoder på den baggrund Fuursø-Møllestrøm I/S om enten at udrydde skimmelsvampen, så Møllehuset igen kan udlejes eller sælge det, så den nye ejer kan sikre, at det igen bliver benyttet og vedligeholdt.

På foreningens vegne

Venlig hilsen

Birte Rørbæk Bente Kjøller

2924 7240 4588 3337

Bygningskultur.ltk@gmail.com